**Molėtų rajono savivaldybės taryba**

**SPRENDIMAS**

**Dėl Molėtų rajono savivaldybės tarybos 2015 m. rugsėjo 24 d. sprendimo Nr. B1-215 „Dėl Molėtų rajono savivaldybės tarybos veiklos reglamento patvirtinimo“ pakeitimo**

2017 m.          d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 1 punktu, 18 straipsnio 1 dalimi, Lietuvos Respublikos vietos savivaldos įstatymo Nr. I-533 11, 13, 20, 29 straipsnių pakeitimo įstatymo 3 straipsniu, Lietuvos Respublikos vietos savivaldos įstatymo Nr. I-533 3, 4, 6, 9, 10-3, 13, 14, 15, 16, 20, 29, 31, 32, 33, 34, 35, 50 straipsnių pakeitimo ir įstatymo papildymo 32-1 straipsniu įstatymo 8 straipsniu,

 Molėtų rajono savivaldybės taryba n u s p r e n d ž i a:

 Pakeisti Molėtų rajono savivaldybės tarybos veiklos reglamento, patvirtinto Molėtų rajono savivaldybės tarybos 2015 m. rugsėjo 24 d. sprendimu Nr. B1-215 „Dėl Molėtų rajono savivaldybės tarybos veiklos reglamento patvirtinimo“ (2015 m. gruodžio 17 d. sprendimo Nr. B1-256 ir 2016 m. kovo 31 d. sprendimo Nr. B1-86 redakcija):

1. 73 punktą ir jį išdėstyti taip:

„ 73. Meras gali atstovauti pats arba, teisės aktų nustatyta tvarka išrašydamas įgaliojimą, įgalioti kitus asmenis atstovauti savivaldybei teisme, bendradarbiaujant su kitomis savivaldybėmis, valstybės ar užsienio šalių institucijomis, kitais juridiniais ir fiziniais asmenimis. Įgaliojime nurodomi suteikiami įgaliojimai ir įgaliojimo terminas.

Teikdamas tarybos sprendimo projektą šiame reglamente nustatyta tvarka gali siūlyti tarybai pavesti savivaldybės kontrolieriui (Kontrolės ir audito tarnybai) atlikti veiklos plane nenumatytą Savivaldybės administracijos, savivaldybės administravimo subjektų ar savivaldybės kontroliuojamų įmonių finansinį ir veiklos auditą, priima savivaldybės kontrolieriaus (Kontrolės ir audito tarnybos) pateiktas audito ataskaitas ir išvadas dėl atlikto finansinio ir veiklos audito rezultatų, prireikus organizuoja šių ataskaitų ir išvadų svarstymą savivaldybės tarybos komitetų ir savivaldybės tarybos posėdžiuose.

Meras pristato, derina ir teikia savivaldybės tarybai mero pavaduotojo, savivaldybės administracijos direktoriaus, savivaldybės administracijos direktoriaus pavaduotojo (savivaldybės administracijos direktoriaus siūlymu), savivaldybės tarybos Kontrolės komiteto pirmininko pavaduotojo, Vietos savivaldos įstatymo nustatytais atvejais Kontrolės komiteto pirmininko ir Vietos savivaldos įstatymo nustatytų savivaldybės tarybos komisijų pirmininkų kandidatūras, taip pat gali siūlyti atleisti juos iš pareigų, siūlyti skirti nuobaudas savivaldybės administracijos direktoriui. Meras minėtas kandidatūras pristato komitetų posėdžių metu. Tik komitetų posėdžių metu suderinęs kandidatūras, meras teikia jas savo potvarkiu prieš svarstant klausimą tarybos posėdyje. Mero teikiama kandidatūra įrašoma į tarybai teikiamo sprendimo projektą.

Meras siūlo atleisti mero pavaduotoją, savivaldybės administracijos direktorių, savivaldybės administracijos direktoriaus pavaduotoją (savivaldybės administracijos direktoriaus siūlymu), savivaldybės tarybos Kontrolės komiteto pirmininko pavaduotoją, Kontrolės komiteto pirmininką ir savivaldybės tarybos komisijų pirmininkus iš pareigų, siūlo skirti nuobaudas savivaldybės administracijos direktoriui pateikdamas sprendimo projektą šiame reglamente nustatyta tvarka, kurį vizuoja tarybos sprendimo projekto rengėjas, savivaldybės administracijos Teisės skyriaus specialistas ir Bendrojo skyriaus vyriausiasis specialistas-kalbos tvarkytojas.“

2. 76 punktą ir jį išdėstyti taip:

„76. Esant tarybos įgaliojimui meras priima potvarkius dėl atostogų suteikimo merui ir mero pavaduotojui. Meras priima potvarkius dėl atostogų, komandiruočių suteikimo administracijos direktoriui, administracijos direktoriaus pavaduotojui ir savivaldybės kontrolieriui. Meras potvarkiu siunčia į komandiruotes mero pavaduotoją, mero pavaduotojas - merą.“

3. 124 punktą ir jį išdėstyti taip:

„124. Komisijų nariais gali būti savivaldybės tarybos nariai, valstybės tarnautojai, ekspertai, gyvenamųjų vietovių bendruomenių atstovai - seniūnaičiai, visuomenės atstovai (Lietuvos Respublikoje įregistruotų viešųjų juridinių asmenų, išskyrus valstybės ar savivaldybės institucijas, įstaigas, įgalioti atstovai), bendruomeninių organizacijų atstovai, kiti savivaldybės gyventojai. Etikos komisijoje ir Antikorupcijos komisijoje seniūnaičiai arba seniūnaičiai ir visuomenės atstovai turi sudaryti ne mažiau kaip 1/3 komisijos narių. Po vieną kandidatą į komisijos narius gali siūlyti kiekviena partija, frakcija ar koalicija. Jeigu kandidatų pasiūloma daugiau negu taryba nusprendė skirti narių į komisiją, tarybos posėdyje balsuojama ir komisijos nariais tampa tie kandidatai, kurie surinko daugiausia balsų.“

Savivaldybės meras